РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА СЕНТА

Интерна ревизија

Број: 47-1/2018-II-01

Дана: 24.01.2018.године

Сента

**СТРАТЕШКИ ПЛАН**

**интерне ревизије Општине Сента**

**за период 2017- 2019.године**

С А Д Р Ж А Ј

*Страна*

ПОГЛАВЉЕ I – О ИНТЕРНОЈ РЕВИЗИЈИ ............................................................................................. 3

1. Увод .......................................................................................................................................... 3

2. Место и улога интерне ревизије ............................................................................................ 3

3. Визија и мисија интерне ревизије .......................................................................................... 4

4. Планирање ревизије ............................................................................................................... 4

5. Стратешки циљеви интерне равизије ................................................................................... 5

ПОГЛАВЉЕ II – СТРАТЕШКО ПЛАНИРАЊЕ ........................................................................................ 5

1. Фазе припреме Стратешког плана интерне ревизије општине Сента ............................... 5

а) Утврђивање ревизорског окружења .................................................................................. 5

а-1) Ревизорско окружење.................................................................................................. 5

а-2) Органи општине .......................................................................................................... 6

а-3) Корисници буџетских средстава ................................................................................ 6

б) Идентификовање система који може бити предмет ревизије ......................................... 7

в) Процена ризика ............................................................................................ ...................... 9

в-1) Класификација система ............................................................................................ 10

г) Одлука о ревизијској стратегији (стратегија ревизије) .................................................. 11

д) Процена потреба ревизије .............................................................................................. 11

2. План ревизије за трогодишњи период 2017 - 2019.године ............................................... 12

2.1. План за 2017.годину ..................................................................................................... 12

2.2. План за 2018.годину ..................................................................................................... 12

2.3. План за 2019.годину ..................................................................................................... 12

*Прилог:* Табела 1 – Табела израчунавања ризика

На основу члана 23. и члана 24. Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору („Службени гласник РС“, број 99/2011 и 106/2013), члана 75. став 1. тачке 8) Статута општине Сента (“Службени лист општине Сента “, бр. 5/2011 и 13/2017) и на предлог интерног ревизора општине Сента, Председник општине Сента дана 17.01.2018.године одобрава

**СТРАТЕШКИ ПЛАН**

**ИНТЕРНЕ РЕВИЗИЈЕ ОПШТИНЕ СЕНТА**

**ЗА ПЕРИОД 2017.-2019.ГОДИНЕ**

***ПОГЛАВЉЕ I – О ИНТЕРНОЈ РЕВИЗИЈИ***

**1.Увод**

Израда планских докумената интерне ревизије у јавном сектору дефинисана је чланом 82. став 11. Закона о буџетском систему (''Службени гласник РС'', бр. 54/2009, 73/2010, 101/2010, 101/2011, 93/2012, 62/2013, 63/2013- испр., 108/2013, 142/2014, 68/2015, 103/2015 и 99/2016) као и члановима 23. и 24. Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору (''Службени гласник РС'', бр. 99/2011 и 106/2013), (у даљем тексту Правилник).

Планирање је веома битан елеменат у процесу интерне ревизије у јавном сектору јер се њиме одређују приоритети, рационално коришћење ресурса и након добијања сагласности на план од стране руководиоца корисника јавних средстава, тј. од Председника општине Сента, самосталност и независност у раду.

**2. Место и улога интерне ревизије**

На основу члана 82. став 2 Закона о буџетском систему, члана 3. став 2 Правилника о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору, чланова 44. и 66. Закона о локалној самоуправи („Службени гласник РС“, број, 129/2007, 83/2014-др.закон и 101/2016-др.закон) и члана 75. став 1. тачке 4) Статута општине Сента, Председник општине Сента дана 18.11.2015.године донео је Одлуку о интерној ревизији у органима општине Сента, број: 40-8/2015-II.

Правилником о унутрашњем уређењу и систематизацији радних места у Општинској управи општине Сента и општинском правобранилаштву, број:110-4/2016-III од 25.11.2016.године за обављање послова из надлежности интерне ревизије општине Сента утврђена је потреба за једног извршиоца. Решењем број: 112-6/2016-II од 01.12.2016.године попуњено је радно место: интерни ревизор.

Интерна ревизија се обавља у складу са законом којим се уређује буџетски систем, Правилником о заједничким критеријумима за организовање и стандардима и методолошким упутствима за поступање и извештавање интерне ревизије у јавном сектору и Међународним стандардима интерне ревизије.

Улога интерне ревизије јесте да Председнику општине Сента пружи потврду адекватности система интерних контрола. Интерна ревизија, кориснику јавних средстава, помаже да оствари циљеве путем систематичне оцене процеса управљања ризицима, контрола и управљања уопште.

Интерни ревизор је дужан да се у свом раду придржава Повеље интерне ревизије, Етичког кодекса, приручника којим се прописује методологија рада и упутстава и инструкција које, у складу са законом којим се уређује буџетски систем, доноси министар финансија.

Рад интерне ревизије општине Сента уређен је следећим актима:

* Одлуком о интерној ревизији у органима општине Сента, број:40-8/2015- II од 18.11.2015. године;
* Одлуком о изменама Одлуке о интерној ревизији у органима општине Сента, број: 020-7/2017- II од 17.01.2017.године;
* Повељом интерне ревизије општине Сента, број: 021-5/2017- II од 30.12.2016.године и
* Етичким кодексом интерне ревизије општине Сента, број: 021-6/2017- II од 30.12.2016. године.

**3. Визија и мисија интерне ревизије**

* Визија

Интерна ревизија ће својим радом и деловањем достављати информације и пружати помоћ вишем руководству у циљу доношења исправних одлука које су усклађене са законима, прописима политикама, плановима и процедурама, доношења одлука ради економичног, ефикасног и ефективног

пословања, заштите средстава и ресурса од губитака узрокованих погрешним управљањем, као и јачање одговорности запослених.

* Мисија

Мисија интерне ревизије је функција која својим радом и резултатима доприноси унапређењу рада организација, развоја управљања организацијама , посебно у делу контрола и праћења процедура интерних контрола.

Интерни ревизор обезбеђује вишем руководству информације о систему интерних контрола у организацији, потребне информације за правовремено доношење оперативних и управљачких одлука, те предлоге активности за унапређење рада организације ради постизања ефикасног и економичног коришћења расположивих ресурса.

Својим деловањем интерни ревизор ће допринети подизању нивоа свести запослених у обављању интерних контрола и континуитет у пружању информација ради правилног и законитог рада запослених у Општинској управи општине Сента.

Мисија интерне ревизије је квалитетно и одговорно обављање ревизорских послова у складу са начелима Етичког кодекса и Повељом интерне ревизије општине Сента, а које се првенствено односи на давању независног стручног мишљења о квалитету вршења интерне финансијске контроле и управљања, контрола законитости рада, управљање ризицима у циљу побољшања ефикасности и економичности пословања и пружања услуга органима општине Сента.

**4. Планирање ревизије**

Планирање ревизије је неопходно будући да интерној ревизији омогућава остваривање циљева, утврђивање приоритета и обезбеђивање ефикасног и ефективног коришћења ресурса. Планирање је кључни део процеса ревизије и обухвата четири фазе.

Фазе планирања су:

1. Израда стратешког плана који наводи покривеност ревизијом у наредне три године и представља основу целог процеса планирања.
2. Израда годишњег плана рада заснованог на првој години стратешког плана у коме се наводе субјекти ревизија и предмети ревизија које ће се обавити у текућој години.
3. Израда Оперативних планова који наводе ресурсе потребне за остваривање годишњег плана рада. Оперативни планови се ревидирају и ажурирају током целе године, узимајући у обзир шта је стварно реализовано.
4. Израда планова задатака ревизије који се припремају на почетку сваке ревизије наведене у годишњем плану рада.

Интерна ревизија се обавља према :

- стратешком плану за трогодишњи период,

- годишњем плану,

- плану појединачне ревизије (оперативни план).

Стратешки план је основа процеса планирања. Представља средство - алат за унапређење активности док се сврха стратешког планирања огледа у следећем:

* помаже у идентификовању области које треба да буду предмет ревизије,
* омогућава објективан приступ дефинисању послова интерне ревизије који је заснован на процени ризика,
* помаже интерној ревизији приликом процене система интерних контрола и
* помаже интерној ревизији да оптимално користи ресурсе и побољша ефективност „услуге“ коју пружа руководству.

Стратешким планом се утврђују стратешки циљеви интерне ревизије за трогодишњи период, а заснива се на дугорочним циљевима општине Сента и процени ризика интерне ревизије.

**5. Стратешки циљеви интерне ревизије**

За период од 2017 -2019.године стратешки циљеви интерне ревизије су следећи:

- посматрање, процена функционисања система интерне финансијске контроле и управљања код

органима општине Сента

- осигурање независне и објективне функције интерне ревизије;

- осигурање квалитета ревизорског рада и ревизорског извештаја;

- обезбеђење потребних ресурса за квалитативно обављање интерне ревизије и

- развој знања, вештина и стручно усавршавање интерног ревизора.

Како би се постигли посебни циљеви из Стратешког плана за период 2017-2019.године, годишњи планови ће бити припремљени на начин да садрже задатке ревизорског ангажмана , одговрне особе и рокове за извршавање планираних задатака.

***ПОГЛАВЉЕ II – СТРАТЕШКО ПЛАНИРАЊЕ***

**1. Фазе припреме Стратешког плана интерне ревизије општине Сента**

Фазе припреме Стратешког плана интерне ревизије општине Сента за период од 2017-2019.године (у даљем тексту: Стратешки план) :

а) утврђивање ревизијског окружења;

б) идентификовање система/области који могу бити предмет ревизије;

в) процена ризика за сваки систем/област;

г) одлука о ревизиској стратегији (стратегија ревизије) и

д) процена потреба ревизије.

**а)** **Утврђивање ревизијског окружења**

**а-1) Ревизорско окружење**

Општина Сента, познато по списима још од 1216.године и налази се у Србији, у северном делу Аутономне Покрајине Војводине, 42 км јужно од српско-мађарске границе, на десној обали реке Тисе. Површина општине Сента износи 293,4 км2 . Општини Сента административно припадају још четири насеља сеоског типа: Горњи Брег, Богараш, Торњош и Кеви.

Према попису становништва из 2011.године, општина Сента има 23.898 становника, национални састав: Мађари: 79,09%, Срби: 10,86%, Роми: 2,55% и Остали:7,5%.

Општина Сента је територијална јединица у којој грађани остварују локалну самоуправу, врши своје надлежности утврђене Уставом и законом као и друге надлежности које су Општини поверене из оквира надлежности Републике Србије и Аутономне Покрајине Војводине. Има својство правног лица .

Закон о буџетском систему у члану 2 дефинише:

- **Јавна средства** су средства на располагању и под контролом Републике Србије, локалне власти и организација за обавезно социјално осигурање;

- **Корисници јавних средстава** су директни и индиректни корисници буџетских средстава, корисници средстава организација за обавезно социјално осигурање и јавна предузећа основана од стране Републике Србије, односно локалне власти, правна лица основана од стране тих јавних предузећа, правна лица над којима Република Србија, односно локална власт има директну или индиректну контролу над више од 50% капитала или више од 50% гласова у управном одбору, као и друга правна лица у којима јавна средства чине више од 50% укупних прихода;

- **Корисници буџетских средстава** су директни и индиректни корисници буџетских средстава Републике Србије, односно локалне власти;

- **Директни корисници буџетских средстава** су органи и организације Републике Србије, односно органи и службе локалне власти.

**а-2) Органи општине**

Органи општине Сента дефинисани су чланом 33. Статута Општине Сента (''Службени лист Општине Сента, бр. 5/2011 и 13/2017), који су:

- Скупштина општине,

- Председник општине,

- Општинско веће и

- Општинска управа.

**а-3) Корисници буџетских средстава**

Корисници буџетских средстава Општине Сента, по одлуци о буџету Општине Сента су:

- директни корисници,

- индиректни корисници и

- други корисници.

Директни корисници буџетских средстава су:

- Скупштина општине,

- Председник општине,

- Општинско веће,

- Општинска управа

- Општинско правобранилаштво.

Управне послове у оквиру права и дужности Општине обавља општинска управа.

Општинска управа у оквиру надлежности Општине утврђених Уставом, законом и Статутом обавља извршне послове, врше надзор, припремају прописе које доноси Скупштина, Председник општине и Општинско веће, решавају у управном поступку у првом степену, обављају стручне и друге послове које утврди Скупштина, Председник општине и Општинско веће и обављају друге послове у складу са прописима.

Одлуком о општинској управи Општине Сента (''Службени лист општине Сента '', број, 26/2016 и 7/2017) уређена је организација и делокруг општинске управе, посебних организација, положај права и дужности и одговорности запослених и постављених лица у општинској управи, средства за финансирање као и друга питања од значаја за обављање њихових послова.

Чланом 1. Одлуке о интерној ревизији у органима Општине Сента (''Службени лист општине Сента '', број, 27/2015 и 1/2017), одређени су субјекти ревизије, у пословима интерне ревизије, који су:

I) Скупштина општине

1. Општинско правобранилаштво

II) Председник општине

1. Кабинет председника

III) Општинско веће и

IV) Општинска управа

1. Одељење за општу управу и друштвене делатности

2. Одељење за скуштинске и извршне послове

3. Одељење за буџет и финансије

4. Одељење за привреду и локлани економски развој и

5. Одељење за грађевинске послове.

Реализацијом Стратешког плана интерне ревизије доћи ће се до сазнања о ставу руководства субјекта интерне ревизије према контролама и доћи до општег нивоа контрола у организацији, а такође и о ставу руководства субјекта ревизије према ризицима и спремност прихватања промена.

**б) Идентификовање система који може бити предмет ревизије**

При идентификовању предмета ревизије дефинисани су системи са својим подсистемима, који покривају циљеве и активности директних корисника буџетских средстава општине Сента који могу бити субјекти ревизије. Приликом израде Стратешког плана утврђени су системи којима се може рационално управљати и који ће пружити оцену адекватности система контрола. Планови ревизије засновани су на ревизији система.

За класификацију система коришћен је модел **по функцији**, односно, извршена је подела система на функционалне типове који се разликују по улози и важности коју имају у систему интерних контрола.

Идентификовани су следећи системи:

1. Планирање, припрема и извршење буџета и финансијских планова

Подсистеми:

- програми и пројекти у области социјалне заштите

- удружења: хуманитарна, спортска

- управљање инвестицијама

- текућа и стална буџетска резерва, итд.

1. Систем набавки

Подсистеми:

- јавне набавке мале вредности

- јавне набавке велике вредности

- реализација уговора

1. Финансијско-рачуноводствени систем

Подсистеми:

- поступак књижења рачуноводствених промена

- поступак реализације плаћања

- управљање новчаним токовима и ликвидношћу

- попис имовине и обавеза

1. Систем зарада и других примања запослених

Подсистеми:

- управљање кадровима

- обрачун зарада и других примања

- регистар запослених

1. Приходи и примања

Подсистеми:

- изворни приходи

- уступљени приходи и примања, итд. и

1. Информациони систем.

У наставку наведени су системи и подсистеми ревизије који су одређене на основу објективне процене ризика која је урађена на основу разговора са Председником општине Сента, Начелником Општинске управе општине Сента и начелницима одељења Општинске управе општине Сента и идентификовања подручја и процеса од општег значаја за општину у којима побољшање ефективности и јачање унутрашњих контрола могу резултирати значајним користима за општину.

Подсистеми ревизије, тј. предмет ревизије у Општини Сента могу да буду следећи:

|  |  |
| --- | --- |
| Редни број | Идентификовани предмет ревизије |
| ***I.*** | ***Одељење за општу управу и друштвене делатности*** |
| 1. | Дотација невладиним организацијама одобрена конкурсом |
| 2. | Додела државне помоћи култури |
| ***II.*** | ***Одељење за скуштинске и извршне послове*** |
| 1. | Службено путовање у земљи и иностранство |
| 2. | Јавно признање |
| 3. | Коришћење возила за службене сврхе (службена и приватна) |
| ***III.*** | ***Одељење за буџет и финансије*** |
| 1. | Управљање непокретном имовином општине Сента |
| 2. | Изворни приход-боравишна такса |
| 3. | Приходи и примања наплаћени принудним путем |
| 4. | Буџетско планирање |
| 5. | Обрачун и уплата ПДВ-а, право на одбитак претходног пореза |
| ***IV.*** | ***Одељење за привреду и локлани економски развој*** |
| 1. | Јавна набавка мале вредности |
| 2. | Јавна набавка велике вредости |
| 3. | Инвестиције |
| ***V.*** | ***Одељење за грађевинске послове*** |
| 1. | Легализација објекта |
| 2. | Рад Комисије за планове |
| 3. | Издавање терасе које се налазе на јавној површини за угоститеље |
| 4. | Издавање у закуп пословне просторије |
| ***VI.*** | ***Општинско правобранилаштво*** |
| 1. | Наплата потраживања од стечајног дужника |

Поред идентификовања области по системима и подсистемима треба утврдити и следеће:

* повезаност система;
* системе које функционишу у више одељења и
* мишљење руководства о областима, односно конкретним факторима које се сматрају високоризичним.

**в) Процена ризика**

Након идентификовања система неопходно је урадити процену ризика.

Ризик подразумева вероватноћу настанка штете или губитка, фактор, елемент или било шта у чему је садржана опасност. Ризик се може дефинисати и као могућа претња, догађај или штетни догађај, или пропуштање радње односно нечињење које може проузроковати губитак имовине или угледа или угрозити успешно извршавање задатака.

У процени ризика коришћена је матрица утицаја и вероватноће (3x3):

|  |  |  |  |  |
| --- | --- | --- | --- | --- |
| **УТИЦАЈ** | **4-5**  **Високи** |  |  |  |
| **3**  **Средњи** |  |  |  |
| **1-2**  **Низак** |  |  |  |
|  |  | **1-2**  **Ниска** | **3**  **Средња** | **4-5**  **Висока** |
|  |  | **ВЕРОВАТНОЋА** | | |

За процену ризика помоћу ове матрице користе се табеле категоризације утицаја и вероватноће ризика:

**Табела категоризације утицаја ризика**

|  |  |
| --- | --- |
| **УТИЦАЈ** | **ОПИС РИЗИКА** |
| Висок | * Непоштовање прописа * Кашњење у роковима * Губитак значајне финансијске имовине * Значајан губитак поверења * Притисак јавности |
| Средњи | * Губитак имовине * Неке штетне последице за имовину * Истрага * Негативан став јавности |
| Низак | * Мањи финансијски губици * Делимично негативан став јавности |

**Табела категоризације вероватноће да ће се ризик појавити**

|  |  |
| --- | --- |
| **ВЕРОВАТНОЋА** | **ОПИС** |
| Висока | Очекује се да ће се догађаји десити у већини случајева |
| Средња | Догађај се понекад може догодити |
| Ниска | Настанак догађаја није вероватан |

Основни циљ приликом процене ризика је концентрација на оне активности које носе већи ризик за општину Сента, као целину.

У процени приоритета, коришћен је **приступ израчунавања индекса ризика**, према Табели 1 (Табела израчунавања ризика) у прилогу, који је заснован на процени руководилаца унутрашњих организационих јединица општине Сента и њиховој оцени утицаја фактора ризика на идентификоване функционалне системе - предмете ревизије. Неопходни подаци за израчунавање индекса ризика прикупљени су путем разговора са руководиоцима унутрашњих организационих јединица општине Сента и начелником општинске општине Сента, као и на основу консултација са Председником општине Сента.

Овај приступ представља комбинацију утврђивања степена ризика за одређене карактеристике или елементе система и додељивање тежине сваком од њих на скали од 1 (низак ризик) до 5 (висок ризик). То омогућава израчунавање индекса ризика за сваки систем.

Као фактори (елементи) ризика узети су следећи показатељи:

1. Вредност трансакција
2. Број трансакција
3. Број запослених
4. Стабилност система
5. Квалитет контрола
6. Утицај на друге системе

**в-1) Класификација система**

Вредновањем фактора ризика за сваки систем, извршено је рангирање система на:

* високоризичне системе - са индексом ризика од 91 бода и више,
* средњеризичне системе - са индексом ризика од 61 до 90 бодова,
* нискоризичне системе - са индексом ризика до 60 бодова.

У **висикоризичне системе** сврстани су:

1. Приходи и примања наплаћени принудним путем 97 бода

2. Финансијско-рачуноводствени систем 95 бода

3. Планирање, припрема и извршење буџета и финансијских планова 92 бода

У системе **средњег ризика** сврстан је:

1. Систем набавки 84 бода

2. Информациони систем 80 бода

У системе **ниског ризика** сврстан је:

1. Зараде и других примања запослених 57 бода

Границе за степен ризичности система одређене су на основу броја фактора ризика који су коришћени при израчунавању.

Ова фаза у стратегијском планирању ревизије је врло битна, како би се ефикасно могла испланирати и извршити ревизија, те са великом тачношћу распоредити расположиви кадровски потенцијали.

**г) Одлука о ревизиској стратегији (стратегија ревизије)**

Општа стратегија ревизије подразумева одреднице о начину и поступцима којима се спроводи интерна ревизија интерног ревизора у периоду за који се доноси стратешки план.

Начини на који ће се ревизија обављати ће бити дефинисани кроз плана појединачних ревизија. Алати који ће се користити: преглед документација, попуњавање упитника и оцена интерних контрола помоћу упитника, разговори са непосредним извршиоцима у деловима система у којима се обавља ревизија и организовање састанака са руководством система који се ревидира.

Једна од најважнијих активности интерне ревизије током овог планског периода била би потпуно успостављање система процедура за рад у свим системима код органима општине Сента и обезбеђење принципа аутоматизма променљивости процедура у зависности од промена у систему. Разлог промена је примена нових закона и увођење нових организационих решења.

Учесталост ревизију одређеног система зависи од нивоа ризика тог система.

Системи који имају:

* **висок ниво ризика** ревидирају се сваке године како би се потврдило да су системи који су од виталног значаја под ефективном контролом,
* **средњи ниво ризика** ревидирају се два пута у три године од највећег израчунатог ризика ка најмањем израчунатом ризику и
* **низак ниво ризика** ревидирају се једном у три године са скраћеним трајањем .

Менторске ревизије које су обавезни елементи за стицање звања интерног ревизора у јавном сектору обављаће се код субјекта ревизије са малим индексом ризика.

Стратешки план интерне ревизије би се ажурирао и утврдио ниво ризика нових система.

**д) Процена потреба ревизије**

Процена потреба ревизије се дефинише као процена за ресурсима да би се на успешан и компетентан начин обавила ревизија, како појединачна тако и ревизија у планском циклусу.

Приликом процене потреба ревизије полази се од тога да ревизија траје у просеку 8 (осам) недеља, односно најмање 40 (четрдесет) радних дана.

Приликом утврђивања расположивих дана по ревизору укупан фонд радних дана треба умањути за дане одмора, дане државних празника, дане предвиђене за обуке и семинаре и дане потребне за административно сређивање документације.

Током израде стратешког и годишњег плана неопходно је узети у обзир и непредвиђене околности, односно обављање ревизије по захтеву Председника општине Сента.

ПРОЦЕНА БРОЈА РЕВИЗОР ДАНА НА ГОДИШЊЕМ НИВОУ

* Укупно радних дана 260
* Одмор 30
* Празници 9
* Обука – семинари-радионице 12
* Праћење спровођења препорука (follw up ) 10
* Ажурирање стратегијских и годишњих планова 5

интерне ревизије

* **Укупно расположиво дана за вршење ревизије**

**заједно са осталима административним пословима 194.**

Приликом израде Стратешког плана за период 2017.-2019.године, као и Годишњег плана за 2017.годину потребно је узети у обзир да је запослена распоређен на радно место интерни ревизор дана 01.12.2016.године.

У 2017.години обављена је пријава за похађање обуке за стицање звања овлашћени интерни ревизор у јавном сектору из области Интерне ревизије и Финансијског управљања и контроле и обављања две ревизије под менторством Министарства финансија, Централне јединице за хармонизацију. Ова обука је неопходна и представља један од циљева у 2017.години како би се запослена обучила за обављање послова интерне ревизије, упознала и овладала стандардима и методологијом интерне ревизије и стекла звање овлашћени интерни ревизор у јавном сектору.

Узимајући у обзир да се ревизија од стране интерног ревизора спроводи први пут за интерног ревизора потребно је за ревизију система:

* са високим ризиком од 50 до 60 ревизор дана
* са средњим нивом ризика од 40 до 50 ревизор дана и
* са најнижим индексом ризика потребно је 30 до 40 ревизор дана.

Измене процене потреба ревизије вршиће се ажурирањем стратешког плана сваке године. Прецизније дефинисање потреба интерне ревизије интерни ревизор ће унети у годишње планове.

**2. План ревизије за трогодишњи период 2017-2019.године**

**2.1. План за 2017.годину**

Током 2017.године планирано је да се изврше следеће ревизије система:

1. приходи и примања наплаћене принудним путем
2. ревизија под менторством Централне јединице за хармонизацију
3. ревизија под менторством Централне јединице за хармонизацију
4. по налогу Председника општине

**2.2. План за 2018.годину**

Током 2018.године планирано је да се изврше следеће ревизије система:

1. управљање непокретном имовином Општине Сента
2. наплата потраживања од стечајних дужника
3. коришћење јавних површина (тераса) испред пословних простора угоститеља
4. приходи у буџету од пореза на имовину наплаћене принудним путем
5. ревизија по налогу Председника општине Сента.

**2.3. План за 2019.годину**

Током 2019.године планирано је да се изврше следеће ревизије система:

1. финансијско-рачуноводствени систем
2. информациони систем
3. систем зарада и других примања запослених
4. приходи и примања наплаћене принудним путем
5. ревизија по налогу Председника општине.

Стратешки план потребно је ревидирати и ажурирати сваке године, тако да друга година текућег стратешког плана постаје прва година новог стратешког плана и основа за израду годишњег плана за наредну годину.

Доношењем Стратешког плана интерне ревизије Општине Сента за период 2017-2019.године, број: 47-1/2018-II-01 од 24.01.2018.године престаје да важи Стратешки план Интерне ревизије Општине Сента за период 2017-2019.године, број: 47-1/2017-IV од 20.06.2017.године.

**ПРИПРЕМИО: ОДОБРАВА:**

**ИНТЕРНЕ РЕВИЗИЈЕ ПРЕДСЕДНИК**

**ОПШТИНЕ СЕНТА ОПШТИНЕ СЕНТА**

***Илона Ленђел,с.р. дипл.ецц.*  *Рудолф Цегледи, с.р. дипл. инж.грађ.***

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| СИСТЕМИ | Планирање, припрема и извршење буџета и финансијских планова | | | Систем набавки | | | Финансијско-рачуноводствени систем | | | Зараде и друга примања запослених | | | Приходи и примања  наплаћени принудним путем | | | Информациони систем | | |
| ФАКТОР (ЕЛЕМЕНТ)  РИЗИКА | Рангирање | Тежина | Укупно | Рангирање | Тежина | Укупно | Рангирање | Тежина | Укупно | Рангирање | Тежина | Укупно | Рангирање | Тежина | Укупно | Рангирање | Тежина | Укупно |
| Вредност трансакција | 4 | 3 | 12 | 5 | 3 | 15 | 4 | 3 | 12 | 1 | 3 | 3 | 4 | 3 | 12 | 1 | 3 | 3 |
| Број трансакција | 4 | 4 | 16 | 4 | 4 | 16 | 5 | 4 | 20 | 1 | 4 | 4 | 4 | 4 | 16 | 3 | 4 | 12 |
| Број запослених | 4 | 4 | 16 | 4 | 4 | 16 | 4 | 4 | 16 | 4 | 4 | 16 | 4 | 4 | 16 | 5 | 4 | 20 |
| Стабилност система | 4 | 2 | 8 | 4 | 2 | 8 | 5 | 2 | 10 | 4 | 2 | 8 | 4 | 2 | 8 | 5 | 2 | 10 |
| Квалитет контрола | 5 | 5 | 25 | 4 | 5 | 20 | 5 | 5 | 25 | 4 | 5 | 20 | 5 | 5 | 25 | 4 | 5 | 20 |
| Утицај на друге системе | 5 | 3 | 15 | 3 | 3 | 9 | 4 | 3 | 12 | 2 | 3 | 6 | 5 | 4 | 20 | 5 | 3 | 15 |
| **ИНДЕКС РИЗИКА** |  |  | **92** |  |  | **84** |  |  | **95** |  |  | **57** |  |  | **97** |  |  | **80** |

**Табела 1 Општина Сента**

**Табела израчунавања ризика**